text: 23-årig varetægtsfængslet for røveri mod Harald Nyborg
  14 juni 2017 kl. 14.46
  Fire uger i politiets varetægt. Det er resultatet af onsdagens grundlovsforhør af en 23-årig mand - sigtet for røveri mod Harald Nyborg i Sønderborg.
  Syd- og Sønderjyllands Politi anholdt tirsdag den 13. juni den sigtede i Sønderborg. Han blev efter onsdagens grundlovsforhør ved Byretten i Sønderborg varetægtsfængslet i fire uger frem til den 12. juli.
  Den 23-årige mand nægter sig skyldig og nægter derudover at udtale sig.
  Røveriet fandt sted den 2. april mod Harald Nyborg i Center Øst i Sønderborg.
  Ved røveriet truede en maskeret mand personalet med en køkkenkniv til at udlevere 7.800 kroner.
  